
การพัฒนาแคปซูลชีวภาพสำหรับเพาะเลี้ยงและปลดปล่อยแตนเบียนบราคอน
เพื่อเป็นแนวทางในการจัดการสวนมะพร้าวน้ำหอมด้วยชีววิธีสู่การเป็นธุรกิจเกษตรยั่งยืน
พิจักษณ์ สวัสดิ์ตยวงศ์1, นิสุตรี สีสอง1และขุนทอง คล้ายทอง1*
1โรงเรียนวทยาศาสตร์จุฬาภรณราชวิทยาลัย ปทุมธานี เลขที่ 51 หมู่ 6 ตำบลบ่อเงิน อำเภอลาดหลุมแก้ว จังหวัดปทุมธานี
*E-mail: Kunthong.kla@gmail.com

บทคัดย่อ
โครงานนี้มีวัตถุประสงค์เพื่อพัฒนาแคปซูลชีวภาพสำหรับเพาะเลี้ยงและปลดปล่อยแตนเบียน บราคอน โดยศึกษาชนิดวัสดุ รูทางออก ระยะดักแด้ และความสูงในการปล่อย การคัดกรองวัสดุ 3 ชนิด ชนิดละ 3 ซ้ำ พบว่าแป้งข้าวโพดชีวภาพไม่คงรูปหลังอบที่ 60 องศาเซลเซียสเป็นเวลา 4 ชั่วโมง จึงนำเยื่อกระดาษ จากขุยมะพร้าวและวัสดุคอมโพสิตขุยมะพร้าวผสมแป้งข้าวโพดมาทดลองแบบ 2×2 ร่วมกับแคปซูล แบบมีรูและไม่มีรู บรรจุดักแด้ 30 ตัวต่อแคปซูล 3 ซ้ำ โดยหนึ่งแคปซูลเป็นหน่วยทดลอง ภายใน 72 ชั่วโมง แคปซูลคอมโพสิตแบบมีรูมีจำนวนแตนเบียนออกเฉลี่ย 24.33±0.58 ตัว หรือร้อยละ 81.11±1.92 และเยื่อกระดาษแบบมีรูมีค่าเฉลี่ย 23.33±2.52 ตัว หรือร้อยละ 77.78±8.39 ในขณะที่ไม่พบแตนเบียน ออกจากแคปซูลไม่มีรูทั้งสองวัสดุ การทดลองระยะดักแด้ใช้ 30 ตัวต่อแคปซูล 5 ซ้ำ และตรวจนับทุก 6 ชั่วโมง พบว่าข้อมูลสะสมสุดท้ายของกลุ่ม 3 วัน ก่อนเป็นตัวเต็มวัยมีค่าเฉลี่ยร้อยละ 84.00±4.35 ส่วนกลุ่ม 1 วัน มีค่าเฉลี่ยร้อยละ 44.67±7.67 การปล่อยแคปซูลจากอาคารที่ความสูง 5 และ 10 เมตร อย่างละ 5 ซ้ำให้ระยะคลาดเคลื่อน แนวราบจากเป้าหมายเฉลี่ย 12.40±3.21 และ 35.20±5.31 เซนติเมตรตามลำดับ นอกจากนี้ การปล่อยแคปซูลโดยใช้โดรนไปยังบริเวณยอดต้นมะพร้าวให้ผลการกระจายตัวของแตนเบียนดีที่สุด และช่วยลดการถูกโจมตีจากมดหรือศัตรูธรรมชาติอื่น และเมื่อทดสอบในพื้นที่จริง พบว่าสามารถลดจำนวนหนอนหัวดำได้อย่างมีนัยสำคัญ และมีต้นทุนเฉลี่ยในการควบคุมศัตรูพืชต่อไร่ต่ำกว่าการปล่อยแตนเบียนแบบทั่วไป แสดงให้เห็นว่าแคปซูลแตนเบียนที่พัฒนาขึ้นมีความคุ้มค่า เหมาะสมต่อการนำไปใช้จริงในแปลงเกษตรกรรม


คำค้นหา: แคปซูลชีวภาพ, แตนเบียน, มะพร้าว, ศัตรูพืช

“Driving the Future with Scientific Innovation”

